Ramiro Corrales

Ramiro Corrales (født 1977) er en amerikansk tidligere fotballspiller av meksikansk opprinnelse, som sist spilte for det amerikanske laget San Jose Earthquakes frem til han la opp i 2013. 

Ramiro Corrales startet sin profesjonelle fotballkarriere i Major League Soccer-klubben San Jose Earthquakes i 1996. I november 1997 gikk han til nå nedlagte Miami Fusion, og bare et halvt år etter dette gikk han til MetroStars, hvor han spilte mye. I 2001 gikk han tilbake til San Jose Earthquakes.

Corrales har spilt fem landskamper for , samt en del kamper for aldersbestemte landslag.

 Karrieren i Norge 
Han signerte for Ham-Kam den 26. november 2004. Vårsesongen 2005 ble ødelagt på grunn av for lite trening, men han spilte seg etter hvert inn som fast venstreback, og startet i alle kampene i høstsesongen. Han ble kåret til årets Ham-Kam-spiller i 2006 av både Hamar Arbeiderblad og supporterne på klubbens hjemmeside.Ramiro årets spiller 

Corrales gikk videre til Brann foran 2007-sesongen, og kort tid etter overgangen ble det klart at Corrales ikke hadde gyldig arbeids- eller oppholdstillatelse i Norge. Utlendingsdirektoratet vedtok å utvise Corrales fra landet, og avslo senere også Branns anke. Den 14. mars omgjorde derimot Utlendingsnemnda UDIs vedtak, og Corrales ble endelig klar for Brann. Det ventes at straffen omgjøres til bøter, og også Corrales' tidligere klubb Ham-Kam ble politietterforsket, ettersom de benyttet seg av ulovlig arbeidskraft gjennom 2006-sesongen.NRKSport.no (NTB): «Corrales får klarsignal fra NFF»

 Referanser 

 Eksterne lenker 

 Spillerprofil hos Yanks Abroad 

Kategori:Fotballspillere fra USA
Kategori:Deltakere for USA under Sommer-OL 2000
Kategori:Fotballspillere under Sommer-OL 2000
Kategori:Fotballspillere for Columbus Crew
Kategori:Fotballspillere for San Jose Earthquakes
Kategori:Fotballspillere for Miami Fusion FC
Kategori:Fotballspillere for MetroStars
Kategori:Fotballspillere for HamKam
Kategori:Fotballspillere for SK Brann
Kategori:Amerikanske fotballspillere i Norge
Kategori:Personer fra Salinas i California